stanford-oval/wikipedia huggingface dataset:
หนอนตัวแบน
ลักษณะ > เนื้อเยื่อ

หนอนตัวแบน เป็นสัตว์จำพวกแรกที่มีเนื้อเยื่อ 3 ชั้น ได้แก่ เอ็กโทเดิร์ม มีโซเดิร์ม และเอนโดเดิร์ม แต่ยังไม่มีช่องว่างในลำตัวที่แท้จริง ยกเว้นอาจจะพบได้ใน กึ๋น (gut)
ผิวหนังด้านนอก (ectoderm) แตกต่างกันไปโดย พวก Turbellaria มีลักษณะเป็นซีเลียปกคลุม แต่พวก Cestoda และ Trematoda จะเป็นลักษณะของ Culticle ปกคลุมแทน
เอ็กโทเดิร์ม (ectoderm) เป็นเนื้อเยื่อแรกที่ปกคลุมพื้นผิวของร่างกาย เกิดขึ้นมาเป็นชั้นแรกและอยู่ชั้นนอกสุดของ germ layer กล่าวโดยทั่วไป เอ็กโทเดิร์มเจริญไปเป็นระบบประสาท, หนังกำพร้า, และส่วนนอกของระบบปกคลุมร่างกาย ในสัตว์มีกระดูกสันหลัง เอ็กโทเดิร์มแบ่งออกเป็น 3 ส่วน คือ external ectoderm (หรือ surface ectoderm) , นิวรัล เครสต์ (neural crest) , และนิวรัล ทูบ (neural tube) ซึ่งสองอันหลังนี้เรียกรวมกันว่า นิวโรเอ็กโทเดิร์ม (neuroectoderm)
เมโซเดิร์ม (mesoderm) เจริญขึ้นภายในเอ็มบริโอของสัตว์จำพวกไตรโพลบลาสติก ในระหว่างกระบวนการแกสตรูเลชัน เซลล์บางส่วนที่เคลื่อนที่เข้าไปด้านในจะเจริญไปเป็นเมโซเดิร์มซึ่งเป็นชั้นที่อยู่ระหว่างเอ็กโทเดิร์มและเอนโดเดิร์มวิวัฒนาการของเมโซเดิร์มเกิดขึ้นมาเมื่อหลายร้อยล้านปีมาแล้วซึ่งเป็นวิวัฒนาการที่สำคัญที่ทำให้สัตว์มีโครงสร้างที่ซับซ้อนอย่างมาก การเกิดเมโซเดิร์มทำให้มีการเจริญของช่องตัว (coelom) อวัยวะที่สร้างขึ้นภายในช่องตัวสามารถเคลื่อนที่ เจริญเติบโตได้อย่างอิสระโดยไม่มีผนังลำตัวจำกัดและยังมีของเหลวหุ้มช่วยในการป้องกันอันตรายด้วย
เมโซเดิร์มเจริญไปเป็นอวัยวะต่าง ๆ ได้แก่ กล้ามเนื้อโครงร่าง, โครงกระดูก, ชั้นหนังแท้ของผิวหนัง, คริสตัลเลนส์ของตา, เนื้อเยื่อเกี่ยวพัน, ระบบสืบพันธุ์และขับถ่ายปัสสาวะ, หัวใจ, เลือด (เซลล์น้ำเหลือง) และม้าม
เอนโดเดิร์ม (endoderm) เป็นหนึ่งใน germ layer ที่สร้างขึ้นระหว่างการเกิดเอ็มบริโอของสัตว์ เกิดจากเซลล์เดินทางเข้าด้านในผ่านอาร์เคนเทอรอน (archenteron; ส่วนเจริญเป็นทางเดินอาหาร) เกิดเป็นชั้นด้านในของแกสตรูลา ซึ่งจะพัฒนาไปเป็นเอนโดเดิร์ม
ในระยะแรกเอนโดเดิร์มประกอบด้วยชั้นเซลล์แบน ๆ ซึ่งต่อมาจะมีรูปทรงกระบอก (columnar) เนื้อเยื่อชั้นนี้จะสร้างเป็นเนื้อเยื่อบุผิวของท่อทางเดินอาหารทั้งหมด ยกเว้นส่วนปาก คอหอย และส่วนปลายของไส้ตรง (ซึ่งดาดโดยส่วนหวำของเอ็กโทเดิร์ม) นอกจากนี้ยังสร้างเป็นเซลล์บุของต่อมทั้งหมดที่เปิดออกสู่ท่อทางเดินอาหาร รวมทั้งตับและตับอ่อน เนื้อเยื่อบุผิวของท่อหู (auditory tube) และโพรงหูส่วนกลาง (tympanic cavity) ได้แก่ ท่อลม, หลอดลม, และถุงลมภายในปอด, กระเพาะปัสสาวะ, และส่วนของท่อปัสสาวะ ฟอลลิเคิลของต่อมไทรอยด์และต่อมไทมัส
ลักษณะ > ระบบย่อยอาหาร

ระบบทางเดินอาหารไม่สมบูรณ์ (digestive system) มีแต่ปาก ไม่มีทวารหนัก
ลักษณะ > ระบบขับถ่าย

ใช้แฟลมเซลล์ (flame cell) ในการขับถ่าย
ลักษณะ > ระบบแลกเปลี่ยนแก๊ส

ไม่มีระบบหายใจ (Respiratory system) 
การแลกเปลี่ยนก๊าซใช้การแพร่ผ่านผนังลำตัว
ลักษณะ > ระบบประสาท

ระบบประสาทแบบวงแหวน (Nerve ring) หรือแบบขั้นบันได แล้วแต่วงศ์ มีปมประสาท (ganglion) บริเวณส่วนหัวมีจุดรวมประสาท และ photorecetor อยู่ในบางชนิด
ลักษณะ > ระบบโครงร่างค้ำจุน

ไม่มีระบบโครงค้ำจุน
ลักษณะ > ระบบหมุนเวียน

ไม่มีระบบหมุนเวียน (Circulatory system) อาศัยการแลกเปลี่ยนก๊าซและของเสียทางผิวหนังโดยตรง ดังนั้นผิวหนังจึงสร้างความชุ่มชื้นอยู่เสมอ บางชนิดอาจมีอวัยวะพิเศษช่วยในการกำจัดของเสียที่เรียก เนฟิเดีย (nephridia flame cell)
ลักษณะ > ระบบสืบพันธุ์

สามารถสืบพันธุ์ได้ทั้งแบบไม่อาศัยเพศ โดยอาศัยการงอกใหม่ (regeneration) และโดยมีอาศัยเพศ แบบสองเพศในตัวเดียวกัน (hermaphodise) และสามารถผสมข้ามตัว หรือผสมภายในตัวเอง แล้วแต่วงศ์ ไข่มีขนาดเล็ก เมื่อผสมแล้วจะปล่อยออกภายนอกตัว มีทั้งที่หากินเป็นอิสระและเป็นปรสิต
การจัดจำแนก

ปัจจุบันจำแนกสัตว์ในกลุ่มนี้ออกเป็น 4 ชั้น คือ
ชั้นทรีมาโตดา (Trematoda) ได้แก่ พยาธิใบไม้ ทุกชนิด ลักษณะลำตัวไม่แบ่งเป็นปล้อง เป็นปรสิตทั้งในสัตว์และคน มีหอยน้ำจืดเป็นสื่อกลางในการแพร่พันธุ์
กลุ่มพยาธิใบไม้ในตับ (Opisthorchis viverrini) ฟักตัวในเลือด
กลุ่มพยาธิใบไม้ในลำไส้ (Fasciolopsis buski) ตัวอ่อนของพยาธิ (cercaria) อาศัยอยู่ในน้ำ
กลุ่มพยาธิใบไม้ในปอด (Paragonimus westermani)
ชั้นเทอร์เบลลาเรีย (Turbellaria) ได้แก่
พลานาเรีย พบในน้ำจืดตามสระและคูน้ำ หนอนหัวขวาน พบในที่ชื้นตามป่าและสวน ลักษณะลำตัวไม่แบ่งเป็นปล้อง คล้ายพวกพยาธิใบไม้ ส่วนใหญ่อยู่อาศัยอย่างอิสระ
ชั้นเซสโตดา (Cestoda) ได้แก่ พยาธิตัวตืด ทุกชนิด ลำตัวยาวแบ่งเป็นปล้องต่างๆ แต่ละปล้องสามารถเจริญสืบพันธุ์เป็นตัวใหมได้ ระยะตัวอ่อนจะฝังตัวในกล้ามเนื้อของสัตว์ ซึ่งชาวบ้านเรียกว่า เม็ดสาคู ส่วนหัวซึ่งเรียกว่า สโคเลกซ์ (Scolex) มีอวัยวะยึดเกาะที่เรียกว่า Sucker
กลุ่มพยาธิตืดหมู (Taenia solium)
กลุ่มพยาธิตืดวัว (Taenia saginata)
ชั้นโมโนจีเนีย (Monogenea) หนอนตัวแบนโบราณ เช่น ปลิงใส หรือ Opisthaptor  พบ definitive host เป็นปลาน้ำจืดแค่ host เดียวเท่านั้น
อ่านเพิ่ม

Campbell, Neil A. (1996). Biology (Fourth ed.). New York: Benjamin/Cummings Publishing. p. 599. ISBN 0-8053-1957-3.
Crawley, John L.; van de Graff, Kent M., บ.ก. (2002). A Photographic Atlas for the Zoology Laboratory (Fourth ed.). Colorado: Morton Publishing Company. ISBN 0-89582-613-5.
The Columbia Electronic Encyclopedia (6th ed.). Columbia University Press. 2004. สืบค้นเมื่อ 8 February 2005.
Evers, Christine A.; Starr, Lisa (2006). Biology: Concepts and Applications (6th ed.). United States: Thomson. ISBN 0-534-46224-3.
Saló, E.; Pineda, D.; Marsal, M.; Gonzalez, J.; Gremigni, V.; Batistoni, R. (2002). "Genetic network of the eye in Platyhelminthes: Expression and functional analysis of some players during planarian regeneration". Gene. 287 (1–2): 67–74. doi:10.1016/S0378-1119(01)00863-0. PMID 11992724.
หลักชีววิทยา ฉบับสมบูรณ์ ปสพ.
เพทาย บุณยรัตพันธุ์ และ รัตน์สุณี สุขพณิชนันท์. ชีววิทยา 1 (แอคทีฟพริ้นท์, กรุงเทพฯ; 2557; หน้า 148)
แหล่งข้อมูลอื่น

"Marine flatworms of the world".
"Phylum Platyhelminthes". คลังข้อมูลเก่าเก็บจากแหล่งเดิมเมื่อ 2022-08-20. สืบค้นเมื่อ 2022-07-15.
| --- | --- |
การแยกแยะหน่วยอนุกรมวิธาน:  Wikidata: Q124900  Wikispecies: Platyhelminthes  ADW: Platyhelminthes  BOLD: 5  EoL: 2884  EPPO: 1PLATP  Fauna Europaea: 14225  Fossilworks: 169062  GBIF: 108  iNaturalist: 52319  IRMNG: 116  ITIS: 53963  NCBI: 6157  NZOR: ca0ee240-dbd6-49d9-8bf3-5c8203eb98f7  WoRMS: 793 
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  สหรัฐ  ลัตเวีย  เช็กเกีย
เขาชื่อกานต์

| เขาชื่อกานต์ |
| --- | --- |
โปสเตอร์ภาพยนตร์เรื่อง เขาชื่อกานต์ (2516)
กำกับ: หม่อมเจ้าชาตรีเฉลิม ยุคล (พ.ศ. 2516)  รุจน์ รณภพ (พ.ศ. 2531)
เขียนบท: สุวรรณี สุคนธา
นักแสดงนำ: พ.ศ. 2516 :  สรพงศ์ ชาตรี นัยนา ชีวานันท์ ภิญโญ ทองเจือ พ.ศ. 2531 : วรุฒ วรธรรม จินตหรา สุขพัฒน์ ตฤน เศรษฐโชค
ผู้จัดจำหน่าย: ละโว้ภาพยนตร์ (พ.ศ. 2516)  ไฟว์สตาร์โปรดักชั่น (พ.ศ. 2531)
วันฉาย: 27 มีนาคม พ.ศ. 2516 19 พฤศจิกายน พ.ศ. 2531
ประเทศ: ไทย
ภาษา: ไทย
เขาชื่อกานต์ เป็นภาพยนตร์ไทย ที่สร้างจากนวนิยายที่มีชื่อเสียงเรื่องหนึ่งของสุวรรณี สุคนธา เรื่อง เขาชื่อกานต์ ซึ่งนวนิยายเรื่องนี้ได้ตีพิมพ์ครั้งแรกในปี พ.ศ. 2513 เป็นงานวรรณกรรมที่มีลักษณะบุกเบิกทางความคิด ซึ่งขาดช่วงหายไปเป็นเวลากว่า 10 ปี เป็นภาพยนตร์รุ่นแรก ๆ ของวงการหนังไทยที่กล่าวถึงปัญหาสังคม ถือเป็นจุดเปลี่ยนแปลงของภาพยนตร์ไทย คือ การวิพากษ์เกี่ยวกับหลากหลายปัญหาของสังคมไทย อาทิ ปัญหาความยากจน ปัญหาผู้มีอิทธิพลในท้องถิ่น และปัญหาคอร์รัปชั่น ผ่านตัวละครที่ชื่อ "กานต์" หมอหนุ่มที่มีอุดมการณ์สูงที่ต่อสู้เพื่อความถูกต้อง และยอมอุทิศตนไปทำงานไปรักษาคนไข้ในเขตชนบท จนเกิดความขัดแย้งกับข้าราชการท้องถิ่น และลงเอยโดยการถูกลอบยิงจนเสียชีวิต จากบทประพันธ์มาเป็นนวนิยายที่ได้รับรางวัลทางวรรณกรรมหลายประเภท ทำให้มีการสร้างเป็นภาพยนตร์และละครโทรทัศน์หลายครั้ง โดยเฉพาะภาพยนตร์ได้มีการรีมาสเตอร์ใหม่เพื่อเป็นการรำลึกถึงหนังไทยสมัยก่อน
ภาพยนตร์ เขาชื่อกานต์ ฉบับปี พ.ศ. 2516 ถ่ายทำด้วยฟิล์ม 35 มม. พากย์เสียงในฟิล์ม กำกับโดย หม่อมเจ้าชาตรีเฉลิม ยุคล นำแสดงโดย สรพงศ์ ชาตรี, นัยนา ชีวานันท์, ภิญโญ ทองเจือ, คธา อภัยวงศ์, มารศรี อิศรางกูร ณ อยุธยา เข้าฉายเมื่อ 27 มีนาคม พ.ศ. 2516 ออกฉายครั้งแรกที่โรงภาพยนตร์เฉลิมเขตร์ โดยมีปัญหากับการถูกเซ็นเซอร์ เพราะเป็นหนังเรื่องแรกที่พูดถึงระบบการฉ้อราษฎร์บังหลวงโดยตรง ซึ่งในสมัยนั้นไม่มีใครกล้าแตะต้อง ภาพยนตร์เรื่องนี้ประสบความสำเร็จอย่างสูง สามารถทำรายได้หลายล้านบาทและยังได้รับรางวัลผู้กำกับการแสดงยอดเยี่ยม (ม.จ.ชาตรีเฉลิม ยุคล) ขณะที่สรพงษ์ ชาตรีได้เข้าชิงตุ๊กตาทองดารานำชายจากเรื่องนี้ ในงาน รางวัลตุ๊กตาทอง ครั้งที่ 9 ปี พ.ศ. 2517
เขาชื่อกานต์ ยังได้สร้างเป็นภาพยนตร์ในปี พ.ศ. 2531 นำแสดงโดย วรุฒ วรธรรม, จินตหรา สุขพัฒน์, ตฤน เศรษฐโชค และได้มีการนำเอาไปสร้างเป็นละครโทรทัศน์อีก 3 ครั้ง ครั้งแรกในปี พ.ศ. 2523 ทางช่อง 3 ครั้งที่ 2 ทางช่องสถานีโทรทัศน์ทีวีไทย ในปี พ.ศ. 2564 แต่ไม่ได้ออกอากาศ และครั้งที่ 3 ทางช่อง สถานีวิทยุโทรทัศน์แห่งประเทศไทย ออกอากาศ 13 พฤษภาคม พ.ศ. 2558
เนื้อเรื่อง

หมอกานต์ นายแพทย์ที่ยึดอุดมคติ เข้าฝึกงานที่โรงพยาบาลแห่งหนึ่ง เขาคิดที่จะสู้เพื่อเรียกร้องความยุติธรรม แต่ผู้อำนวยการโรงพยาบาลได้เตือนเขา ให้ทำงานตามที่เรียนมาอย่างเดียว
วันหนึ่งเขาได้พบรักกับ หฤทัย แต่เธอมีแฟนอยู่แล้วชื่อ โตมร โตมรได้มอบแหวนแทนรักก่อนเดินทางไปดูงานที่ต่างประเทศ ในระหว่างนี้ หฤทัยป่วยเป็นไส้ติ่งอักเสบกะทันหัน เธอได้รับการรักษาจากหมอกานต์ และได้รับการดูแลด้วยใจของหมอกานต์จนเกิดเป็นความรัก หมอกานต์บอกหฤทัยว่าเขาไม่ใช่คนรวย หลังจากแม่ตาย พ่อก็ขายที่นาให้เขาเรียนต่อ จากนั้นพ่อก็บวช และตอนนี้เขาต้องไปเป็นหมอที่บ้านชนบท ในที่สุดทั้งสองก็หมั้นกัน และ แต่งงานไปอยู่ที่มาประจำเมืองพิษณุโลกด้วยกัน
เมื่อโตมรทราบก็โกรธอย่างมาก และได้บอกหฤทัย ว่า หากหมอกานต์ไม่รักแล้วให้บอกเขา เขาจะไปรับทันที หมอกานต์ทำงานด้วยความซื่อสัตย์ ยึดมั่นอุดมการณ์ จนทำให้เป็นที่ขัดแย้งกับข้าราชการฉ้ฉ้อราษฎร์บังหลวงหลายฝ่าย โดยเฉพาะนายอำเภอ วันหนึ่งหมอกานต์กับหฤทัยทะเลาะกันอย่างแรง ด้วยเรื่องที่ว่าหฤทัย เธอชวนกลับกรุงเทพฯด้วยเหตุผลที่ว่าปัญหาเกิดกับหมอมากมายเหลือเกิน หมอคนเดียวไม่สามารถเปลี่ยนแปลงทั้งอำเภอได้ แต่ก็ได้รับการปฏิเสธจากหมอกานต์ เพราะหมอทิ้งคนไข้ไปไม่ได้ สร้างความน้อยใจให้หฤทัยอย่างมาก เธอจึงหนีไปกรุงเทพฯ โดยที่โตมรได้ทราบข่าวจึงขอร้องให้หฤทัยไปทานข้าวด้วย จากนั้นก็เกิดการทะเลาะกันขึ้น เพราะหฤทัยไม่อยากยุ่งกับโตมร
ทำให้โตมรขับรถเสียหลัก หฤทัยหมดสติไป และจำความไม่ได้ จนหมอกานต์มาฟื้นความจำให้เธอ และทั้งสองก็กอดกันด้วยความอบอุ่น สร้างความอิจฉาให้โตมรอย่างมาก โตมรจึงให้ผู้อำนวยการ ภักดีให้ทุนเรียนต่อต่างประเทศกับหมอกานต์ หวังเพื่อจะกำจัดหมอกานต์ไป แต่หมอกานต์ไม่ไป
เช้าวันรุ่งขึ้นหมอกานต์กำลังจะลงเรือไปรับหฤทัยกลับ ขณะที่กำลังจะลงเรือ ผดุงครรภ์ให้คนมาตามหมอให้ไปทำคลอดคนไข้ หมอจึงขอให้คนเรือรอ แต่โดนถูกลอบยิงจนเสียชีวิต
รายชื่อนักแสดงและการสร้าง

| ปี | รูปแบบ | หมอกานต์ | หฤทัย | โตมร | ผู้กำกับ | ผู้ผลิต | หมายเหต |
| --- | --- | --- | --- | --- | --- | --- | --- |
| พ.ศ. 2516 | ภาพยนตร์ | สรพงษ์ ชาตรี | นัยนา ชีวานันท์ | ภิญโญ ทองเจือ | หม่อมเจ้าชาตรีเฉลิม ยุคล |  | ฉายเมื่อ 27 มีนาคม ที่โรงภาพยนตร์เฉลิมเขตร์ |
| พ.ศ. 2523 | ละครโทรทัศน์ | วิฑูรย์ กรุณา | ดวงใจ หทัยกาญจน์ | สมจินต์ ธรรมทัต | อดุลย์ ดุลยรัตน์ |  | ออกอากาศทางไทยทีวีสีช่อง 3 |
| พ.ศ. 2531 | ภาพยนตร์ | วรุฒ วรธรรม | จินตหรา สุขพัฒน์ | ตฤน เศรษฐโชค | รุจน์ รณภพ  | ไฟว์สตาร์ โปรดักชั่น | ฉายเมื่อ 19 พฤศจิกายน |
| พ.ศ. 2554 | ละครโทรทัศน์ | ธนวรรธน์ วรรธนะภูติ | สาวิตรี สุทธิชานนท์ | สุริยนต์ อรุณวัฒนกูล | มารุต สาโรวาท | มีเดีย สตูดิโอ | กำหนดออกอากาศทางสถานีโทรทัศน์ทีวีไทย แต่ไม่ได้ออกอากาศเนื่องด้วยเหตุผลบางประการ |
เปาโล ดา ซิลบา

เปาโล เซซาร์ ดา ซิลบา บาร์ริโอส (สเปน: Paulo César da Silva Barrios; เกิด 1 กุมภาพันธ์ ค.ศ. 1980) เป็นนักฟุตบอลชาวปารากวัยเล่นในตำแหน่งเซ็นเตอร์แบ็กให้กับสโมสร 12 de Octubre ในปารากวัย ก่อนหน้านี้ เขาเคยเล่นฟุตบอลในลีกสูงสุดของปารากวัย อิตาลี อาร์เจนตินา อังกฤษ และสเปน
เขาลงเล่นให้กับทีมชาติปารากวัยมาตั้งแต่ ค.ศ. 2000 และเป็นผู้เล่นที่ลงเล่นให้กับทีมชาติปารากวัยมากที่สุด โดยลงเล่นไปแล้วมากกว่าร้อยนัด เขาลงเล่นในฟุตบอลโลกสองครั้งและโกปาอาเมริกาอีกสามครั้ง ผลงานที่ดีที่สุดคือการจบด้วยรองแชมป์ในโกปาอาเมริกา 2011
สวรรค์เบี่ยง

| --- | --- |

ผู้ประพันธ์: กฤษณา อโศกสิน
ประเทศ: ไทย
ภาษา: ไทย
ประเภท: ชีวิต, โรแมนติก
วันที่พิมพ์: พ.ศ. 2508-2510 (พิมพ์เป็นตอนๆ)
ชนิดสื่อ: สิ่งพิมพ์
สวรรค์เบี่ยง เป็นบทประพันธ์ของ กฤษณาว อโศกสิน ตีพิมพ์เป็นตอน ๆ ลงในนิตยสารแม่ศรีเรือน ตั้งแต่ปี พ.ศ. 2508-2510  ถูกนำมาสร้างเป็นภาพยนตร์และละครโทรทัศน์อีกหลายต่อหลายครั้ง โดยครั้งแรกในรูปแบบภาพยนตร์ นำแสดงโดย มิตร ชัยบัญชา กับ เพชรา เชาวราษฎร์ ออกฉายเมื่อปี 2513 และต่อมาถูกนำมาสร้างเป็นละคร ในปี 2514 ทางช่อง 4 (สายัณห์ จันทรวิบูลย์ กับ นันทวัน เมฆใหญ่) ในปี 2521 ทางช่อง 9 (อัศวิน รัตนประชา กับ เดือนเต็ม สาลิตุล) ในปี 2531 ทางช่อง 7 (ยุรนันท์ ภมรมนตรี กับ มนฤดี ยมาภัย) ในปี 2541 ทางช่อง 7 (ดนุพร ปุณณกันต์ กับ สุวนันท์ ปุณณกันต์) และในปี 2551 ทางช่อง 3 (ธีรเดช วงศ์พัวพันธ์ กับ แอน ทองประสม)
ภาพยนตร์

ฉบับภาพยนตร์ เป็นภาพยนตร์ 16 มม. กำกับการแสดงโดย อดิสรณ์ (อดุลย์ ดุลยรัตน์) อำนวยการสร้างโดย วิเชียร สงวนไทย สร้างโดย พงศ์ไทยภาพยนตร์ นำแสดงโดย มิตร ชัยบัญชา, เพชรา เชาวราษฎร์, เมตตา รุ่งรัตน์, ประจวบ ฤกษ์ยามดี, สมควร กระจ่างศาสตร์, ปริม ประภาพร ออกฉายครั้งแรกเมื่อวันที่ 3 กรกฎาคม พ.ศ. 2513 ที่โรงภาพยนตร์เอ็มไพร์
ละครโทรทัศน์

ละครเรื่อง สวรรค์เบี่ยง ถูกทำเป็นละครครั้งแรกในปี พ.ศ. 2514 แสดงโดย สายัณห์ จันทรวิบูลย์, นันทวัน เมฆใหญ่, เมตตา รุ่งรัตน์, อดุลย์ ดุลยรัตน์, สะอาด เปี่ยมพงษ์ศานต์, สุประวัติ ปัทมสูต ออกอากาศทางสถานีโทรทัศน์ไทยทีวีช่อง 4
ต่อมาในปี พ.ศ. 2531 กลับมาทำเป็นละครอีกครั้งนำแสดงโดย ยุรนันท์ ภมรมนตรี และ มนฤดี ยมาภัย ซึ่งประสบความสำเร็จอย่างมาก มีผู้สนับสนุนโฆษณามากมาย จนผู้ชมโทรศัพท์มาต่อว่า ว่าทำไมโฆษณาเยอะ และเป็นเหตุให้คณะกรรมการบริหารวิทยุและโทรทัศน์ตั้งกฎเกณฑ์ละครครึ่งชั่วโมง มีโฆษณาได้ 5 นาที [ต้องการอ้างอิง]
ส่วนในปี พ.ศ. 2551 ก็ได้รับความนิยมอย่างมากมีรายงานเรตติ้งเฉลี่ยจากนีลเส็น ตลอดทั้งเรื่องอยู่ที่ 14.6 และเรตติ้งสูงสุดที่ 21.7 กับตอนอวสานของละครเรื่องนี้  ละครเรื่องนี้ยังได้รับรางวัลโทรทัศน์ทองคำ หรือ เทเลวิชั่น โกลด์ อวอร์ดส  ครั้งที่ 23 ได้รับรางวัลในสาขาผู้กำกับโทรทัศน์ดีเด่น (อำไพพร จิตต์ไม่งง)  รางวัลดาราสนับสนุนชายดีเด่น (ดิลก ทองวัฒนา) รางวัลดารานำชายดีเด่น (ธีรเดช วงศ์พัวพันธ์)
นักแสดง

| ปี | พ> ศ. 2513 | พ> ศ. 2514 | พ> ศ. 2521 | พ> ศ. 2531 | พ> ศ. 2541 | พ> ศ. 2551 |
| --- | --- | --- | --- | --- | --- | --- |
| ออกอากาศ |  | ช่อง 4 | ช่อง 9 | ช่อง 7 | ช่อง 7 | ช่อง 3 |
| ผู้สร้าง | พงศ์ไทยภาพยนตร์ | รำยง สาครพันธุ์ | อารีย์ นักดนตรี | ดาราวิดีโอ | ดาราวิดีโอ | ละครไท |
| บทการแสดง | พลรบ นพดล | สุภาว์ เทวกุล |  | ปราณประมูล | ปราณประมูล | ณัฐิยา ศิรกรวิไล |
| ผู้กำกับการแสดง | อดุลย์ ดุลยรัตน์ |  | อารีย์ นักดนตรี | มานพ สัมมาบัติ | มานพ สัมมาบัติ | อำไพพร จิตติ์ไม่งง |
| คาวี วรวัฒน์ | มิตร ชัยบัญชา | สายัณห์ จันทรวิบูลย์ | อัศวิน รัตนประชา | ยุรนันท์ ภมรมนตรี | ดนุพร ปุณณกันต์ | ธีรเดช วงศ์พัวพันธ์ |
| นาริน โสภณรัตน์ | เพชรา เชาวราษฎร์ | นันทวัน เมฆใหญ่ | เดือนเต็ม สาลิตุล | มนฤดี ยมาภัย | สุวนันท์ คงยิ่ง | แอน ทองประสม |
| ลีลา โสภณรัตน์ | เมตตา รุ่งรัตน์ | เมตตา รุ่งรัตน์ | สุคนธ์ทิพย์ เสนะวงศ์ | เนาวรัตน์ ยุกตะนันท์ | บุณฑริก ทัศนารมย์ | ณัฐริกา ธรรมปรีดานันท์ |
| ภวันต์ (ต้อม) | ประจวบ ฤกษ์ยามดี | สุประวัติ ปัทมสูต | ภูษิต อภิมันท์ | ชลวิทย์ สุขอุดม | เศรษฐา ภัทรพงษ์ | หลุยส์ สก็อต |
| ภัทรศรี (แพท) | ปริม ประภาพร |  |  | มณีนุช เสมรสุต | พาเมล่า เบาว์เด้น | เจนสุดา ปานโต |
| ศุภจิต (แซม) | ชุมพร เทพพิทักษ์ |  |  | ศุภชัย เธียรอนันต์ | วรพรต ชะเอม | นิธิชัย ยศอมรสุนทร |
| พวา (ติ๋ว) | อภิญญา วีระขจร |  |  | ชาลินี ดารา | จาริญา พจน์สมพงส์ | โชติรส ชโยวรรณ |
| คิด วรวัฒน์ | สมควร กระจ่างศาสตร์ |  |  | ไพโรจน์ ใจสิงห์ | ธวัชชัย สัจจกุล | ดิลก ทองวัฒนา |
| ลาวัณย์ | จุรี โอศิริ |  |  | พิศมัย วิไลศักดิ์ | ดวงดาว จารุจินดา | เดือนเต็ม สาลิตุล |
| วิกรม | บู๊ วิบูลย์นันท์ |  |  |  |  | บรมวุฒิ หิรัณยัษฐิติ |
| เริ่มฤกษ์ | บัญชา คล่องแคล่ว |  |  | นรา กุยะเนตร | ชุมพูเนก สโรบล | กัณฑ์เอนก ทิพวรรณ |
| เสาวภา | มารศรี มุกดาประกร |  |  | สิริยา นฤนาท | ปิยะดา เพ็ญจินดา | สรวงสุดา ลาวัณย์ประเสริฐ |
เพลงประกอบละคร

| ปี | ชื่อเพลง | คำร้อง | ทำนอง | เรียบเรียง | ขับร้อง |
| --- | --- | --- | --- | --- | --- |
| 2514 | สวรรค์เบี่ยง |  |  |  |  |
| 2521 | สวรรค์เบี่ยง |  |  |  | โฉมฉาย อรุณฉาน |
| 2531 | สวรรค์เบี่ยง | ชาลี อินทรวิจิตร | ชาลี อินทรวิจิตร | ชาลี อินทรวิจิตร | ยุรนันท์ ภมรมนตรี |
| 2541 | สวรรค์เบี่ยง | ชิตพงษ์ ตรีมาศ | ชิตพงษ์ ตรีมาศ | ชิตพงษ์ ตรีมาศ | ดนุพร ปุณณกันต์ |
| 2541 | เพราะ…รักเธอ | ชิตพงษ์ ตรีมาศ | ชิตพงษ์ ตรีมาศ | ชิตพงษ์ ตรีมาศ | สุวนันท์ คงยิ่ง |
| 2551 | สิ้นสุดสักที | มณฑวรรณ ศรีวิเชียร | เรืองกิจ ยงปิยะกุล | เรืองกิจ ยงปิยะกุล | ปนัดดา เรืองวุฒิ |
| 2551 | จุดอ่อนของฉันอยู่ตรงที่หัวใจ | สีฟ้า | อภิไชย เย็นพุนสุข | อภิไชย เย็นพุนสุข | ปองศักดิ์ รัตนพงษ์ |
รางวัลที่ได้รับ

รางวัลเมขลา ครั้งที่ 8 ประจำปี 2531
ดารานำชายดีเด่น ยุรนันท์ ภมรมนตรี สวรรค์เบี่ยง (ช่อง 7)
รางวัลโทรทัศน์ทองคำ ครั้งที่ 23 ประจำปี 2551
ดารานำชายดีเด่น ธีรเดช วงศ์พัวพันธ์ สวรรค์เบี่ยง (ช่อง 3)
ดาราสนับสนุนชายดีเด่น ดิลก ทองวัฒนา สวรรค์เบี่ยง (ช่อง 3)
ผู้กำกับการแสดงละครดีเด่น อำไพพร จิตต์ไม่งง สวรรค์เบี่ยง (ช่อง 3)
ท็อปอวอร์ด 2008 ครั้งที่ 8 ประจำปี 2551
ผู้กำกับละครยอดเยี่ยม ได้แก่ อำไพพร จิตต์ไม่งง จากละครเรื่อง สวรรค์เบี่ยง
รางวัลดารานำชายยอดเยี่ยม ได้แก่ ธีรเดช วงศ์พัวพันธ์ จากละครเรื่อง สวรรค์เบี่ยง
รางวัลดารานำหญิงยอดเยี่ยม ได้แก่ แอน ทองประสม จากละครเรื่อง สวรรค์เบี่ยง
สยามดารา สตาร์ส ปาร์ตี้ 2008
จอมขโมยซีน ณัฐริกา ธรรมปรีดานันท์ สวรรค์เบี่ยง
ดารานำหญิงยอดเยี่ยม แอน ทองประสม สวรรค์เบี่ยง
ดารานำชายยอดเยี่ยม ธีรเดช วงศ์พัวพันธ์ สวรรค์เบี่ยง
สตาร์เอนเตอร์เทนเมนต์อวอร์ดส 2008 ครั้งที่ 7 ประจำปี 2551
ผู้แสดงนำหญิงยอดเยี่ยม แอน ทองประสม จาก สวรรค์เบี่ยง ช่อง 3
คมชัดลึก อวอร์ด ครั้งที่ 6 ประจำปี 2551
นักแสดงนำชายยอดเยี่ยม ธีรเดช วงศ์พัวพันธ์ จาก สวรรค์เบี่ยง
IN Young Generation Choice 2008
เพลงรักแห่งปี ได้แก่ จุดอ่อนของฉันอยู่ที่หัวใจ โดย ปองศักดิ์ รัตนพงษ์ จากละครสวรรค์เบี่ยง
แฮมเบอร์เกอร์อวอร์ดส ครั้งที่ 6 ประจำปี 2551
รางวัลนักแสดงสมทบหญิงยอดเยี่ยม ได้แก่ ณัฐริกา ธรรมปรีดานันท์ จากละคร สวรรค์เบี่ยง
สีสันบันเทิง อวอร์ด 2008
ผู้กำกับละครยอดเยี่ยม อำไพพร จิตต์ไม่งง
ละครยอดเยี่ยม สวรรค์เบี่ยง
นักแสดงนำหญิงยอดเยี่ยม แอน ทองประสม สวรรค์เบี่ยง
นักแสดงนำชายยอดเยี่ยม ธีรเดช วงศ์พัวพันธ์ สวรรค์เบี่ยง
ผลโหวตจาก รายการดาวกระจาย (ช่อง 9) ประจำเดือน ธันวาคม 2551
ละครที่เป็นที่สุดแห่งปีในใจคุณ ได้แก่ สวรรค์เบี่ยง
ติณณภพ ผดุงธรรม

| ติณณภพ ผดุงธรรม |
| --- | --- |
ชื่อเกิด: ติณณภพ ผดุงธรรม
ชื่ออื่น: เคเบิล
เกิด: 3 กันยายน พ.ศ. 2539 (28 ปี) กรุงเทพมหานคร ประเทศไทย
ส่วนสูง: 182 เซนติเมตร
อาชีพ: นักแสดง นักกีฬา พิธีกร นักจัดรายการวิทยุ
ปีที่แสดง: พ.ศ. 2561 - ปัจจบุน
ผลงานเด่น:   วิบูลย์ – สงครามนักปั้น (2561)  นางสาวไม่จำกัดนามสกุล (2561)  หมอนนท์  – ทะเลริษยา (2562)  น้า​เดี่ยว​ (วัยหนุ่ม)​  – แก้วลีมคอน (2564) 
สังกัด: เอไทม์ มีเดีย
ติณณภพ ผดุงธรรม (อังกฤษ: Tinnapob Padoongtam; ชื่อเล่น: เคเบิล; เกิด 3 กันยายน พ.ศ. 2539) เป็นนายแบบ นักแสดง พิธีกร นักจัดรายการวิทยุ และอดีตนักเทควันโดชายทีมชาติไทย เคยได้เหรียญเงินจากการแข่งขันเทควันโดรายการ "โคเรีย โอเพ่น 2012" รุ่นไม่เกิน 59 กิโลกรัม ชาย ที่ประเทศเกาหลีใต้ และเหรียญทองแดงจากการแข่งขัน "เทควันโดไทยแลนด์โอเพ่น 2014" หรือ G1 รุ่นไม่เกิน 68 กก.ชาย
ประวัติ

ติณณภพสำเร็จการศึกษาระดับชั้นมัธยมศึกษาตอนปลายจากโรงเรียนสวนกุหลาบวิทยาลัย รังสิต และศึกษาต่อในระดับปริญญาตรีที่คณะรัฐศาสตร์ จุฬาลงกรณ์มหาวิทยาลัย เป็นนักกีฬาเทควันโดทีมชาติจากกรุงเทพมหานคร เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขันเทควันโด รายการ "GH BANK" เทควันโดชิงชนะเลิศแห่งประเทศไทย ประจำปี 2555 รุ่นไม่เกิน 58 กก.ชาย เหรียญทองจากการแข่งขัน "ศึกเทควันโดเยาวชนคัดเลือกตัวทีมชาติไทย" รุ่นไม่เกิน 59 กก.ชาย เหรียญเงินจากการแข่งขันเทควันโด รุ่นไม่เกิน 58 กก.ชาย "กีฬาแห่งชาติ ครั้งที่ 41" หรือ "เชียงใหม่เกมส์" เหรียญทองจากการแข่งขันเทควันโด รุ่นไม่เกิน 63 กก.ชาย "กีฬาแห่งชาติ ครั้งที่ 43" หรือ "นครราชสีมาเกมส์" และเหรียญทองแดงจากการแข่งขันเทควันโด รุ่นไม่เกิน 59 กก.ชาย "กีฬานักเรียน นักศึกษาแห่งชาติ ครั้งที่ 35" หรือ "เมืองมะขามหวานเกมส์" ที่จังหวัดเพชรบูรณ์
นักกีฬาเทควันโดรุ่นเยาวชน > พ.ศ. 2555

ในปี 2555 ติณณภพเข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2012" รุ่นไม่เกิน 59 กก.ชาย ที่เมืองชาร์มเอลชีค ประเทศอียิปต์ โดยเข้าร่วมการแข่งขันกับนักกีฬาเทควันโดทีมชาติไทยรุ่นเยาวชน จำนวน 16 คน แบ่งเป็นเยาวชนหญิง จำนวน 9 คน ประกอบด้วย สันฐิกานต์ จันทรมณี พาณิภัค วงศ์พัฒนกิจ ภิญญาพัชญ์ ไชยพงศ์จรัญ สุชาดา กาญจนจิตติ พรรณนภา หาญสุจินต์ ธนาภา แซ่เล้า รัชนีพร เงินบำรุง ปภาภัทร จันทร์เกตุ กาญจนา สุขีวาส แบ่งเป็นเยาวชนชาย จำนวน 7 คน ประกอบด้วย รามณรงค์ เสวกวิหารี พีรพัฒน์ เกียรติกมลวงศ์ สุทธิศักดิ์ จานทอง คฤพล เอี่ยมศรี ดนุนัย ราชวงษา เชษฐรพี ต่างใจ ณัฐภัทร ตันตรามาตย์ และเข้าร่วมการแข่งขันเทควันโด รายการ "โคเรีย โอเพ่น 2012" ที่ประเทศเกาหลีใต้ คว้าเหรียญเงิน รุ่นไม่เกิน 59 กก.ชาย
นักกีฬาเทควันโดรุ่นเยาวชน > พ.ศ. 2556

ในปี 2556 เข้าร่วมการแข่งขันเทควันโด รายการ "US Open Taekwondo Championships 2013" รุ่นไม่เกิน 59 กก.ชาย ที่เมืองลาสเวกัส ประเทศสหรัฐอเมริกา โดยเข้าร่วมการแข่งขันกับนักกีฬาเทควันโดทีมชาติไทย จำนวน 6 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 48 กก.ชาย คฤพล เอี่ยมศรี รุ่นไม่เกิน 54 กก.ชาย อัครินทร์ กิจวิจารณ์ รุ่นไม่เกิน 63 กก.ชาย ศรศาสตร์ พูลพงษ์ รุ่นไม่เกิน 68 กก.ชาย
นักกีฬาเทควันโดรุ่นประชาชน > พ.ศ. 2557

ในปี 2557 ติณณภพเข้าร่วมการแข่งขันเทควันโด รายการ "โคเรีย โอเพ่น 2014" รุ่นไม่เกิน 63 กก.ชาย ที่ประเทศเกาหลีใต้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 18 คน แบ่งเป็นรุ่นเยาวชน จำนวน 7 คน ประกอบด้วย รัชนีกร สูนประหัต รุ่นไม่เกิน 44 กก.หญิง นภาพร จรณวัต รุ่นไม่เกิน 46 กก.หญิง อรวรา ปัดชัยยัง รุ่นไม่เกิน 49 กก.หญิง อิศรินทร์ ทวีปถาวรวงศ์ รุ่นไม่เกิน 59 กก.หญิง วรัญชัย จังศิริพรปกรณ์ รุ่นไม่เกิน 48 กก.ชาย สิรวิชญ์ ปิยะจินดา รุ่นไม่เกิน 51 กก.ชาย ธนโชติ แหม่มเพชร รุ่นไม่เกิน 63 กก.ชาย แบ่งเป็นรุ่นประชาชน จำนวน 11 คน ประกอบด้วย วิลาสินี ขำศรีบุศ รุ่นไม่เกิน 46 กก.หญิง ธนาภา แซ่เล้า รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง รุ่งรวี ขุระสะ รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 68 กก.หญิง รามณรงค์ เสวกวิหารี รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย และเข้าร่วมการแข่งขัน "เทควันโดไทยแลนด์โอเพ่น 2014" หรือ G1 รอบรองชนะเลิศ พ่ายคะแนนหยาง ซุง เย นักกีฬาจากไต้หวัน คว้าเหรียญทองแดง รุ่นไม่เกิน 68 กก.ชาย ให้กับเทควันโดทีมชาติไทย
นักกีฬาเทควันโดรุ่นประชาชน > พ.ศ. 2558

ในปี 2558 เข้าร่วมการแข่งขันเทควันโด รายการ "1st Qatar International Taekwondo Open 2015" รุ่นไม่เกิน 68 กก.ชาย ที่กรุงโดฮา ประเทศกาตาร์ เป็นการแข่งขันเพื่อเก็บสะสมคะแนนในการจัดอันดับโลก หรือ G1 โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย พาณิภัค วงศ์พัฒนกิจ รุ่นไม่เกิน 49 กก.หญิง ธนาภา แซ่เล้า รุ่นไม่เกิน 57 กก.หญิง ณัฐวีร์ กล่อมพงษ์ รุ่นไม่เกิน 58 กก.ชาย และเดินทางต่อเพื่อเข้าร่วมการแข่งขันเทควันโด รายการ "42nd Lotto Dutch Open Taekwondo Championships 2015" รุ่นไม่เกิน 68 กก.ชาย ที่ประเทศเนเธอร์แลนด์ เป็นการแข่งขันเพื่อเก็บสะสมคะแนนในการจัดอันดับโลก หรือ G2
เข้าร่วมการแข่งขันเทควันโด รายการ "2015 Summer Universiade" หรือ กีฬามหาวิทยาลัยโลกฤดูร้อน 2015 รุ่นไม่เกิน 68 กก.ชาย ที่เมืองควังจู ประเทศเกาหลีใต้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 10 คน ประกอบด้วย วิลาสินี ขำศรีบุศ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง ธนาภา แซ่เล้า รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง ณัฐวรรณ แก้ววิลัย รุ่นไม่เกิน 62 กก.หญิง กาญจนา สุขีวาส รุ่นมากกว่า 73 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย พีระเทพ ศิลาอ่อน รุ่นไม่เกิน 74 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2015" รุ่นไม่เกิน 68 กก.ชาย ที่ประเทศเกาหลีใต้ ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2
ผลงานอื่นๆ > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี | เรื่อง | รับบท | หมายเหตุ |
| --- | --- | --- | --- |
| 2561 | สงครามนักปั้น 2 | วิบูลย์ | รับเชิญ |
| 2561 | นางสาวไม่จำกัดนามสกุล |  | รับเชิญ |
| 2562 | ทะเลริษยา | หมอนนท์ | รับเชิญ |
| 2562 | หนี้เสน่หา | อติเทพ |  |
| 2563 |  เหมือนเราเคยรักกัน |  | รับเชิญ |
| 2563 | อุ้มรักเกมลวง   |  | รับเชิญ |
| 2564 |  แก้วลืมคอน | น้าเดี่ยว (วัยหนุ่ม) | รับเชิญ |
| 2564 | เล่ห์ลวง | ผู้ประกาศข่าวช่องวัน | รับเชิญ |
| 2564 | ห้องสุดท้ายหมายเลข 6  | กอล์ฟ |  |
| 2565 | รักสุดท้ายยัยจอมเหวี่ยง | พิธีกรในงานมอบรางวัลดีเด่นเทพประทาน ประจำปี 2564 | รับเชิญ |
| 2566 | ดอกหญ้าป่าคอนกรีต | ร.ต.ท.ภูผา ไชยวงษ์สิน |  |
| 2567 | วิมานสีทอง | กรุณย์ |  |
| 2567 | สงครามสมรส | ทนายความฝ่ายปรเมศวร์ | รับเชิญ |
ผลงานอื่นๆ > รายการ

2563 เพลงฮอตเพลงฮิต
ผลงานอื่นๆ > พิธีกร

รายการ "ซุปตาร์ปัญญาชน" ทางช่องไทยรัฐทีวี ทุกวันศุกร์ เวลา 17.30-18.00 น.
รายการ "นาทีทองคำ" ทางช่องวัน ทุกวันจันทร์-ศุกร์ เวลา 15.00-15.15 น.
ผลงานอื่นๆ > ภาพยนตร์

A Bit Longer "เกาะนานๆอีกนิดนะ"
ผลงานอื่นๆ > รายการวิทยุ

| ปี | ชื่อรายการ | หน้าที่ | การออกอากาศ |
| --- | --- | --- | --- |
| พ.ศ. 2564 - พ.ศ. 2565 | EFM PLAYLIST คนเหงา เสาร์ อาทิตย์ | ผู้จัดรายการ | สถานีวิทยุ อีเอฟเอ็ม ทางคลื่นเอฟเอ็ม 94 เมกะเฮิร์ตซ์ และทางออนไลน์ |
| พ.ศ. 2565 - ปัจุบัน | DJ PLAYLIST | ผู้จัดรายการ | สถานีวิทยุ อีเอฟเอ็ม ทางคลื่นเอฟเอ็ม 94 เมกะเฮิร์ตซ์ และทางออนไลน์ |